《金缕曲 其二 芸巢病起，赋此柬之》
清代·朱祖谋

未是师种放。更休休、松风满听，山中宰相。兴到试拈如神笔，悟山渡河香象。

正不免、高丘怅望。小示维摩居士疾，要众生、与我俱无恙。

閒问讯，药苗长。

休嫌枯木形骸样。总不消、嵇生高论，道机能养。说到补天填海事，泽雉依然神王。

问何日、三光重朗。半醉每依南斗看，酒波中、那得西风荡。

愁尽扫，抵千酿。

作者简介：1857.7.21-1931.11.22，原名朱孝臧，字藿生，一字古微，一作古薇，号沤尹，又号彊村，浙江吴兴人。光绪九年（1883）进士，官至礼部右侍郎，因病假归作上海寓公。工倚声，为晚清四大词家之一，著作丰富。书法合颜、柳于一炉；写人物、梅花多饶逸趣。卒年七十五。著有《彊村词》。